A Juventus nem elégszik meg Dani Alvessel
A Manchester Unitedtől is szélsőhátvédet igazolnának a Zebrák.
Dani Alves Barcelonától való megszerzésével iába húzott már egy komolyabbat szélsőhátvéd-poszton a Juventus, a Zebrák nem elégednek meg ennyivel. Kezükre játszik az, hogy José Mourinho, a Manchester United frissen kinevezett menedzsere vélhetőleg komoly keretátalakításban gondolkozik, így Matteo Darmian körül is elfogyhat a levegő.

A Juve a hírek szerint hamarosan felveszi a kapcsolatot az éppen az Eb-re készülő Milan-nevelésű hátvéddel. A 26 éves játékos eddig 22 alkalommal játszott az olasz válogatottban, 2011-től 2015-ig a Torinót erősítette, velük robbant igazán be a köztudatba. Tavaly tette át székhelyét Manchesterbe, ahol első szezonjában 28 alkalommal küldték pályára, de kevesebb mint 2000 játékperc jutott neki. Szerződése még további 3 plusz 1 opciós évig él, ezért a torinóiaknak alighanem komoly pénzeket kell majd kifizetniük érte.
Nemzetközi foci